**Referat FAU møte ved Hammer skole**

**12. juni 2024 kl. 18.30 - 20.30**

**FAU-representanter og vara representanter 8 trinn, 9 og 10 trinn.**

8a Christine Ursin Steen Lunde, 8b Anniken Wallin, 8c forfall og 8d forfall

9a forfall, 9b Anette Sture Iversen, 9c forfall og 9d forfall

10a Hege Nielsen, 10b Tove Kristina Høgheim, 10c forfall og 10d forfall

Skolens representanter: Forfall

Faste saker:

Sak 22/24 Godkjenning av innkalling

Vedtak: Godkjent

Sak 23/24 Godkjenning av referat fra møte 17.04.2023

Vedtak: Godkjent

Sak 24/24 Referat ekstraordinært SU-møte 04.06.24

Kort oppsummering verbalvedtaket

Prinsippet om inkluderende skole skal også gjelde arrangementer i regi av foreldrene. Viktig at en ev turkomité på 10. trinn neste år kjenner til verbalvedtaket, slik at det ikke blir en sammenblanding av møter i regi av skolen og møter i regi av en ev turkomité.

Ønske fra FAU at det undersøkes muligheten for fast klassetur i løpet av ungdomstrinnet, med innhold som er i tråd med og dekker læreplanmål, slik at den kan defineres som klassetur i regi av skolen.

Høringsrunde av ordensreglene

Mobilfri skole. Innspill om rutinen ved inn- og utlevering. Skolen gjennomgår praksis for å unngå «kaos» ved rommet der mobilkassen.

Kan det være en idé at elevene lager et etui til mobiltelefonen som beskytter telefonen i mobilkassen.

Sak 25/24 Referat SMU-Møte

Vedtak: SMU ikke gjennomført siden sist

Sak 26/24 Referat LFAU møte 24.04.24

Vedtak: Referatet er godkjent med kommentarer

Besøk av ordfører, Amine Mabel Andresen

Gjennomgående tema og utfordring i Lørenskog er turnover blant lærere.

En del lærere blir headhuntet til andre kommuner og skoler.

Videre er trygge skoleveier og rehabiliteringsbehov gjennomgående temaer i LFAU.

Å skape et godt samarbeidsklima mellom LFAU, kommunen og politikerne er jevnlig oppe som sak. Det er bl.a. meldt behov for at LFAU får lenger tid på å behandle saker/gi innspill i politiske saker som angår skoler og elever. I forbindelse med disse behovene er det utarbeidet forslag til årshjul med faste møter som kan gjennomføres i de ulike fora, noen interne møter for LFAU og andre eksterne hvor henholdsvis skolesjef, administrasjon eller politikere er deltagere. I tillegg diskuteres det hvilke fora kommunen har som LFAU kan være deltager på.

FAU har ikke mulighet for å administrere kommunikasjon på skolens hjemmeside, slik man tidligere kunne, noe som gjør at skolen/lærerne får en større belastning med å dele informasjon i Vigilo.

Bekymring for ressurssituasjonen knyttet til forebyggende tiltak i Lørenskog kommune, særlig med tanke på at forebyggende enhet i politiet er lagt ned pga. økonomi. Forslag om at flere skoler er meråpne og fungerer som fritidsklubb for barn og ungdom i nærmiljøer.

Sak 33/24 Informasjon fra Ballkomiteen: Sluttrapport, evaluering og dokumentasjon til neste års komite, rapporten ligger i Spond under filer

Vedtak: Rapporten fra ballkomiteen er godkjent med kommentarer.

Kort oppsummert: Arrangementet var svært vellykket.

Komiteen har skrevet en utfyllende og strukturert evaluering som neste års komité kan overta og bruke som utgangspunkt for planlegging og gjennomføring av ballet.

Råd til neste års komité er å få avklart/innhentet samtykke for fotografering av elevene på selve arrangementet. På årets arrangement var det en «fotograf» som tok bilder, men grunnet uenighet blant foreldrene rundt deling i etterkant av ballet, så er ikke bildene delt. Mange elever har etterspurt å få tilgang til bildene.

Forslag/tips til neste års komité om å arrangere ballkjole/dress «bruktmarked» på høsten.

Innspill til dugnader: Ungdommene selv bør involveres og deltagende på dugnader.

Ballkomiteen har et eget org.nummer. Viktig at nye navn (roller) kobles på org.nummer i Enhetsregisteret for skoleåret 2024/25. I forbindelse med dette vil det så snart ny vinterballkomite er på plass med minimum en kasserer, bli innkalt til et ekstraordinært FAU møte hvor styret i FAU vil velges, minimum leder i FAU, Kasserer i Vinterballkomiteen og et par styremedlemmer til. I etterkant av dette møte vil nytt styre legges inn i Brønnøysundregisteret samordnet registermelding. Formål er å ha bedre kontroll og kontinuitet på penger ut/ inn ved å ha et eget kontonummer knyttet til dette organisasjonsnummeret. Til dette kontonummeret som opprettes kan man også koble til vipps nummer etter behov. To personer skal ha signeringsrettighet til den kontoen som opprettes.

Oppfølgingssaker fra forrige møte:

Sak 34/24 Oppsummering av Verbalvedtaket

Ingen nye innspill. Behandlet i sak nr 24/24

Sak 35/24 Endring i årshjul for klasseturer

Foreslår å flytte denne til første ordinære FAU møte skoleåret 2024/2025

Sak 36/24 Eget organisasjonsnummer og konto for FAU

Tas opp igjen til høsten, hvem gjør hva, hvem skal inn i styret mm. For mer informasjon se sak nr:33/24

Sak 37/24 FAU og natteravn Hammer skole (status)

Kort status fra natteravnstyret

Erfaringer fra natteravning 16. mai. Det var stille og rolig.

Vaktene fremover er dekket, bortsett fra 26. oktober.

Informasjon om Hammer-natteravner må gis på høstens foreldremøte på nye 8. trinn. Aksjon Christine (FAU leder) undersøker med skoleledelsen når 8 trinn foreldremøter skal holdes. Informasjon om natteravn blir del av generell informasjon om FAU. Representanter for 8 trinn skal også velges, representanter for 9 og 10 trinn ble valgt på foreldremøte som ble holdt etter jul.

Sak 38/24 Oppdatering overgangsfelt (informasjonssak);

Skolen følger opp mot Viken Fylkeskommune/Statens Vegvesen om progresjon og status. Christine bedt om en skriftlig informasjon og oppdatering fra Statens Vegvesen innen 1. juli. Det er forventet at det foreligger oppdatert informasjon til første FAU møtet etter sommerferien.

Eventuelt: 1) Første FAU møte etter sommerferien  
Er det lurt å innkalles til det første FAU møtet før 8. trinn har «konstituert» seg?

Er det lurt å tilstrebe at en i ballkomiteen på 10. trinn deltar i FAU?  
Ballkomiteen må velge en kasserer som blir med i et FAU styre.

2) Valg av klassekontakter og FAU-representant

Viktig at valgene skjer på våren, slik at det er klart før skolestart (unntak nytt 8. trinn)

3) Informasjonshjul/årshjul for trinnene

8.trinn høst: Informasjon ved FAU-leder på første foreldremøte (bl.a. informasjon om Natteravner og årshjul for trinnene)

8.trinn vår: Valg av representanter klassekontakter og FAU-representant.

9.trinn høst: Planlegging av klassetur i regi av foreldrene (ev starte våren 8.trinn), i tråd med Verbalvedtaket

9.trinn vår: Valg av representanter klassekontakter og FAU-representant

10.trinn høst: Planlegging av skoleball, i tråd med Verbalvedtaket

Årshjul bør arbeides videre med og formaliseres i et eget dokument som kan følges opp på FAU møtene.